പെരുമ്ബാവൂരില് ലഹരി വേട്ട കൊറിയറില് വന്ന കഞ്ചാവ് വാങ്ങാനെത്തിയവരെ വളഞ്ഞ് പിടിച്ച് പൊലീസ് കോതമംഗലം സ്വദേശി മുഹമ്മദ് മുനീര്, മാറമ്ബള്ളി സ്വദേശി അര്ഷാദ് എന്നിവരാണ് പൊലീസ് പിടിയിലായത്. കൊറിയറില് പാഴ്സലായി എത്തിയ കഞ്ചാവ് വാങ്ങാനെത്തിയതാണ് ഇവരെ പൊലീസ് വളയുകയായിരുന്നു. കൊച്ചി: എറണാകുളം പെരുമ്ബാവൂരില് വന് ലഹരി വേട്ട. കൊറിയര് വഴി എത്തിച്ച 34 കിലോ കഞ്ചാവുമായി രണ്ട് യുവാക്കള് പൊലീസിന്റെ പിടിയിലായി. പൊലീസ് പ്രതികളെ വളഞ്ഞിട്ട് പിടികൂടുകയായിരുന്നു. കോതമംഗലം സ്വദേശി മുഹമ്മദ് മുനീര്, മാറമ്ബള്ളി സ്വദേശി അര്ഷാദ് എന്നിവരാണ് പൊലീസ് പിടിയിലായത്. കൊറിയറില് പാഴ്സലായി എത്തിയ കഞ്ചാവ് വാങ്ങാനെത്തിയതാണ് ഇവരെ പൊലീസ് വളയുകയായിരുന്നു. റൂറല് എസ് പി കെ കാര്ത്തിക്കിന് രഹസ്യവിവരം ലഭിച്ചിരുന്നു. തുടര്ന്നായിരുന്നു പൊലീസ് പരിശോധന. ആന്ധ്രപ്രദേശില് നിന്നാണ് കഞ്ചാവ് എത്തിച്ചതെന്ന് അന്വേഷണത്തില് വ്യക്തമായി. മൂന്ന് വലിയ പാഴ്സലുകളിലാണ് കഞ്ചാവ് എത്തിയത്. ഓരോ പാഴ്സലിനകത്തും ചെറിയ കവറുകളിലായാണ് കഞ്ചാവ് ഒളിപ്പിച്ചിരുന്നത്. നേരത്തെ അങ്കമാലിയില് നിന്ന് 105 കിലോ കഞ്ചാവും ആവോലിയിലെ വാടക വീട്ടില് നിന്ന് 35 കിലോ കഞ്ചാവും പിടിച്ചിരുന്നു. ഈ കഞ്ചാവും ആന്ധ്രയില് നിന്ന് കൊണ്ടുവന്നതാണ്. ഈ കേസില് അന്വേഷണം പുരോഗമിക്കുന്നതിനിടെയാണ് വീണ്ടും കഞ്ചാവ് വേട്ട നടക്കുന്നത്. പ്രതികള് പാര്സല് വാങ്ങാനെത്തിയ കെ.എല് 7 സിപി 4770 വാഹനവും പൊലീസ് കസ്റ്റഡിയിലെടുത്തിട്ടുണ്ട്. മുഹമ്മദ് മുനീറിനെ കൊറിയര് സ്ഥാപനത്തിന് അകത്ത് നിന്നും, അര്ഷാദിനെ കാറിനകത്ത് നിന്നുമാണ് പൊലീസ് വളഞ്ഞ് പിടികൂടിയത്.